Jón G. Guðjónsson | fimmtudagurinn 12. desember 2019 Prenta Staðan á Vestfjörðum kl 14:00 12.12.2019 . Frá Norðurfirði í dag . Tilkynning frá Orkubúi Vestfjarða . Rafmagn er komið frá byggðalínunni og er Vesturlína komin í rekstur . Breiðadalslína 1 er enn biluð og er varaflsstöðin í Bolungarvík því keyrð áfram . Viðgerðarflokkur er lagður af stað í línuskoðun . Varaaflskeyrslu hefur verið hætt á Hólmavík og á Reykhólum . Hólmavíkurlína hefur leyst út tvisvar í dag en hún hefur verið sett inn jafnharðan . Rafmagn er komið á Króksfjarðarnes og Gilsfjörð og á allt norðan Þorskafjarðar eftir því sem best er vitað . Rafmagn er komið á frá Hrútatungu og að Broddanesi eftir að gert var við Borðeyralínu . Rafmagn er komið á Árneshrepp að Trékyllisvík en enn er verið að reyna að koma rafmagni á Norðurfjörð . Unnið er að viðgerð á Rauðasandslínu á Hænuvíkurhálsi og áætlað er að henni ljúki seinna í dag . Rafmagn fór af Patreksfirði og Barðaströnd fyrr í dag í um 30 mínútur vegna bilunar í rafstöðinni á Patreksfirði við varaaflskeyrslu . Rafmagn fór fljótlega af Norðurfirði eftir að hún komst fyrst inn um kl. 11:00 og er verið að hreinsa línur og spenna af heimamönnum .